Παρέμβαση διαμαρτυρίας σε κατάστημα My Market στη Θεσσαλονίκη πραγματοποίησαν αναρχικοί, μετά τον σάλο που προκλήθηκε από την επιστολή διευθύντριας προς τους εργαζομένους σε περιφερειακό κατάστημα της αλυσίδας.

Μέλη της συλλογικότητας «Ελευθεριακή Πρωτοβουλία Θεσσαλονίκης» πέταξαν τρικάκια σε υποκατάστημα της οδού Μπότσαρη στην ανατολική Θεσσαλονίκη «ως μια ελάχιστη ένδειξη αλληλεγγύης προς τους εργαζομένους»

«Μετά τις νέες προκλήσεις της εργοδοσίας στα Mymarket αποφασίσαμε να παρέμβουμε στο υποκατάστημα επί της οδού Μ. Μπότσαρη στη Θεσσαλονίκη, ως μια ελάχιστη κίνηση αλληλεγγύης προς τους εργαζόμενους. Σήμερα οι εργαζόμενοι χαμογέλασαν. Δεν ήταν όμως το ψεύτικο χαμόγελο που η εργοδοσία τους υποχρεώνει να έχουν. Ήταν χαμόγελα ταξικής περηφάνειας κι αλληλεγγύης. Κανένας εργαζόμενος μόνος του απέναντι στην ασυδοσία των αφεντικών» αναφέρουν σε σχετική ανακοίνωσή τους.

Πηγή: www.voria.gr

Οι πιο πρόσφατες Ειδήσεις



Διαβάστε πρώτοι τις Ειδήσεις για ό,τι συμβαίνει τώρα στην Ελλάδα και τον Κόσμο στο thetoc.gr